שיחה:מועדי שעון הקיץ בישראל

message: אחד הערכים היותר מיותרים שנתקלתי בהם עד כה. כל הכבוד על ההשקעה, אבל כאן לא מודיעין של משרד הפנים. כמו כן, עד שנת 2099 – בהנחה שישראל תשרוד עד אז – יתחלפו כ-30 כנסות, ממשלות ושרי פנים, וסביר להניח שחוק שעון הקיץ ישונה מספר פעמים. אפילו על משהו הרבה יותר יציב כמו זמני כניסת שבת באלף שנים הבאות אין ולא יהיה ערך, אז על זה? דולב • שיחה 19:33, 21 בספטמבר 2010 (IST)
replies: text: בקרוב תתכנס הכנסת לדיון מחודש בחוק שעון הקיץ, בעוד שרוב חבריה וכלל הציבור לא ממש בקיאים בפרטי החוק, ולא בדיוק מודעים למשמעות של סיום השעון ביום ראשון שלפני יום כיפור. כבר שמעתי הרבה קולות הטוענים כי לפי החוק החדש שעון הקיץ מסתיים באוקטובר ברוב המקרים, או שהשנה שעון החורף מתחיל בתאריך המוקדם ביותר האפשרי, או אחרים הטוענים שיש מחזוריות קבועה של תאריכים קבועים. בקיצור - הבורות בתחום חוגגת. הערך הזה בא לתת מידע מדוייק לגבי הנושא. אי אפשר לתת סטטיסטיקות מדוייקות בלי לקחת מדגם רחב יחסית, ולכן מפורטים 95 שנים, המהווים 5 מחזורים של הלוח העברי. המידע הזה לא נמצא באף מקום אחר ברחבי הרשת, גם לא במודיעין של משרד הפנים, ולדעתי ראוי שהוא ישמר בויקיפדיה. אם החוק ישונה, גם הערך יורד או ישונה, אבל נכון לימים אלה, כשכולם עוסקים בשעון קיץ, ראוי לספק את המידע הזה. מאחר ועבור ישראלים רבים ויקיפדיה העברית היא האפשרות הראשונה למציאת מידע כלשהו בעברית, ראוי שהמידע הזה יימצא בה.
replies: text: :אף שנימוקיך מלמדים על חשיבות המידע, הם אינם מצדיקים את פרסומו באנציקלופדיה. לאנציקלופדיה די בהופעת המשפט "כתוצאה מכלל זה, מספר הימים שבהם חל שעון קיץ משתנה משנה לשנה, והוא מונה בין 163 ל-198 יום, או בממוצע כ-180 יום בשנה", ואם תפרסם בבלוג שלך את הדף הנאה שיצרת כאן, ניתן יהיה לתת אותו כהערת שוליים למשפט זה. דוד שי - שיחה 20:40, 21 בספטמבר 2010 (IST)
replies: text: ::אני מסכים שבערך "שעון הקיץ" ניתן להסתפק במשפט שציינת, אך לכן יצרתי ערך מורחב עבור הנתונים האלה. מדוע אין זה מוצדק להוסיף את הנתונים האלה? ויקיפדיה מלאה בערכים שיש בהן טבלאות רבות. קחו למשל את הערך List of dates for Easter בויקיפידיה האנגלית, המציין את רשימת התאריכים של חג הפסחא, שלא חל במודעים קבועים, מ-1982 עד 2022. מדוע ערך זה יותר רלוונטי לאנציקלופידה מטבלת מועדי שעון הקיץ בישראל?Zvis - שיחה 20:53, 21 בספטמבר 2010 (IST)
replies: text: ::: יש להבדיל בין ויקיפדיה העברית לוויקיפדיה האנגלית. יש לנו סטנדרטים שונים לגבי מה ראוי לערך ומה לא. דולב • שיחה 22:29, 21 בספטמבר 2010 (IST)
replies: text: :::: למיטב הבנתי, הסטנדרטים אמורים להיות זהים, ההבדל הוא בכך שבויקיפדיה העברית יש ערכים שרלוונטיים לדוברי עברית, והערך הזה עונה על ההגדרה הזו. Zvis - שיחה 12:18, 22 בספטמבר 2010 (IST)
replies: text: ::::: הבנתך אינה נכונה. הדוגמה הכי בולטת לסטנדרטים השונים היא המדיניות בנושא ערכים בנושאי פורנוגרפיה. דולב • שיחה 13:13, 22 בספטמבר 2010 (IST)
replies: text: :::::: לדעתי הסטנדרטים השונים דווקא מצדדים בהתאמת הערך הזה לויקיפדיה העברית ובכך שהוא לא היה מתאים לויקיפדיה בשפה אחרת. אני חושב שכל דובר עברית שיגיע לערך זה יראה בו כראוי. אם פירוט של חוקים אחרים (שגם עשויים להשתנות) כמו חוק החמץ, חוק רשות השידור או חוק רמת הגולן גם מופיעים בויקיפדיה העברית, אין סיבה שהסבר מפורט על חוק קביעת הזמן לא יופיע אף הוא. רשימה של תאריכים של השנים הבאות הוא חלק בלתי נפרד מפירוט החוק הזה, מאחר והמשפט "סיום ביום ראשון שלפני י' בתשרי" אינו ברור לרוב האוכלוסיה. אפשר אולי לשנות את שם הערך ל"חוק קביעת הזמן" כדי שיתאר את החוק ולא יציג רק רשימה. Zvis - שיחה 14:13, 22 בספטמבר 2010 (IST)
 
ויקיפדיה אינה ספר טלפונים.   עִדּוֹ (Eddau) עיזרו לשפר את נגישותה של ויקיפדיה, עיינו בויקיפדיה:נגישות 20:56, 21 בספטמבר 2010 (IST)

text: מסכים איתך שויקיפדיה אינה ספר טלפונים, אבל זה ממש לא קשור לעניינו של הערך הזה. Zvis - שיחה 21:12, 21 בספטמבר 2010 (IST)
replies: text: : ואגב, יש ערכים בויקיפדיה שדומים יותר לספר טלפונים, למשל - רשימת קידומות טלפון... --Zvis - שיחה 01:43, 22 בספטמבר 2010 (IST)
ערך זה נמחק עוד בטרם עבר שבוע מאז שהוספה התווית של "האם הערך מתאים לויקיפדיה", ב-21.9. היום ה-26.9 והערך נמחק ללא זכר. אבקש להחזירו ואז לבצע הצבעה לגבי הישארותו לפי הנהלים. אין כאן כל סיבה למחיקה מהירה! Zvis - שיחה 14:13, 26 בספטמבר 2010 (IST)

text: שחזרתי. דוד שי - שיחה 15:48, 26 בספטמבר 2010 (IST)
replies: text: : תודה רבה. כעת, לאור הדעות שהוצגו כאן לגבי הרלוונטיות של הערך הזה, הצעתי לשנות אותו ל"חוק קביעת הזמן", שיתאר את החוק עצמו וגם יציג את המועדים שלו בשנים הבאות כחלק מההסבר. מה דעתכם? Zvis - שיחה 16:49, 26 בספטמבר 2010 (IST)
replies: text: ::כפי שנאמר לעיל, אין באנציקלופדיה מקום למידע מפורט זה. שינוי השם לא ישנה את המצב. דוד שי - שיחה 20:48, 26 בספטמבר 2010 (IST)
replies: text: :::מי קבע? כפי שנאמר לעיל, לערך רשימת קידומות טלפון המפורט במידה דומה דווקא כן נמצא מקום באנציקלופדיה, אז למה לערך זה אין מקום? --Zvis - שיחה 01:58, 27 בספטמבר 2010 (IST)
replies: text: :::: יש הבדל בין רשימה שימושית סגורה לבין רשימה לא שימושית ולא סגורה. מה גם שבערך על קידומות הטלפון יש מידע אנציקלופדי נוסף (לא סטטיסטיקה) פרט לרשימה עצמה. דולב • שיחה 02:15, 27 בספטמבר 2010 (IST)
replies: text: ::::: אז על פי הגיון זה, אם הרשימה תופיע כחלק מפסקה בתוך הערך "חוק קביעת הזמן", יהיה בה ערך אנציקלופדי נוסף, וכמו כן היא תהיה רשימה שימושית (לשנים הבאות) וסגורה (עבור הנתונים הסטטיסטיים המוסקים ממנה ומהחוק) כל עוד החוק לא ישונה. כמו שהערך "רשימת קידומות טלפון" הוסב ל"קידומת טלפון בינלואמית" כדי לתת מידע נוסף בנוסף לרשימה עצמה ולהביא את הרשימה כפירוט של הערך. Zvis - שיחה 10:53, 27 בספטמבר 2010 (IST)
replies: text: ::::::וכאן קבור הכלב: החוקים בנושאים נפיצים כאלה יכולים להשתנות במהירות רבה, ואין שמץ של הצדקה להכללת טבלה עם מידע על מועדי שעון קיץ עד סוף המאה. המקסימום שניתן לחשוב עליו זה עשר שנים קדימה, וגם זה לא מעט. קוריצה • לול התרנגולות • אהמ • המורשת העולמית. פשוט עולמית! 10:55, 27 בספטמבר 2010 (IST)
replies: text: ::::::: זה היה נכון אם היה מדובר בתאריכים קבועים. פה מדובר במקרה חריג שיש הצדקה לפרט את הרשימה הארוכה כדי לקבל סטטיסטיקה נכונה. תסתכלו על הטבלה שמצורפת לערך - תקחו את 10 השנים הראשונות בלבד ותראו שהם אינם משקפים את כל האפשרויות. למשל, שעון קיץ בן 198 ימים יחול בפעם הראשונה רק בשנת 2027. שעון קיץ בן 163 ימים יחול ב-2013 ופעם נוספת רק בשנת 2051. תסתכלו על ההסטוריה של הערך "שעון קיץ" ותראו שבהתחלה היה כתוב שם שאורך שעון הקיץ על פי החוק יחול לנוע בין 170 ל-191 יום. אני תיקנתי בזמנו את הכתוב ל"בין 163 ל-198 יום". ולמה אתם חושבים שהטעות הזו נפלה מלכתחילה? מאחר וכולם הסתכלו רק על 5 או 10 השנים הבאות. לכן, במקרה של הערך הזה, וזה אכן מקרה חריג, רשימה כזו ארוכה כן רלוונטית כדי לדייק בפירוט וההדגמה של הערך. אני חוזר ואומר - מטרת הרשימה הארוכה היא לא להתכונן לשעון הקיץ בשנת 2099 אלא לתת מידע מדוייק על משמעות החוק ולהראות כמה אורך השעון משתנה בצורה לא קבועה משנה לשנה. ושוב, אם החוק ישתנה, גם הערך ישתנה - זה מה שיפה באנציקלופדיה באינטרנט - אפשר לשנות ערכים מיד כשהם לא רלוונטיים יותר. Zvis - שיחה 18:00, 27 בספטמבר 2010 (IST)
thread_title:  דיון חשיבות